cyanic-selkie/wikianc huggingface dataset:
আম্পায়ার ও রেফারিদের আন্তর্জাতিক তালিকা
বর্তমান তালিকা
মাঠের আম্পায়ার হিসেবে মনোনীত:
মূল তালিকা
১৯৯৪ সালে আন্তর্জাতিক তালিকায় প্রকৃত সদস্যদের তালিকায় সদস্যদের তালিকা নিম্নরূপ:
সহস্রাব্দ উন্নয়ন লক্ষ্যমাত্রা
সহস্রাব্দ উন্নয়ন লক্ষ্যমাত্রা (Millennium Development Goals-MDGs) হলো ২০০০ সালে জাতিসংঘ এর সহস্রাব্দ শীর্ষ-বৈঠকের পর প্রতিষ্ঠিত আটটি আন্তর্জাতিক উন্নয়ন লক্ষ্য। সেই সময় ১৯১ টি জাতিসংঘ সদস্য এবং কমপক্ষে ২২ টি আন্তর্জাতিক সংস্থা ২০১৫ সালের মধ্যে সহস্রাব্দ উন্নয়ন লক্ষ্য অর্জনে সহায়তা করার জন্য প্রতিশ্রুতিবদ্ধ হন। দারিদ্র্য, গুণগত শিক্ষার অভাব, স্বাস্থ্যসেবার অপ্রতুলতা, মাত্রাতিরিক্ত শিশুমৃত্যু, এইডস্, যক্ষ্মা, ম্যালেরিয়া র মতো রোগব্যাধির মহামারি র কারণে ব্যাপক হারে জনমৃত্যু ইত্যাদি বেশীরভাগ দেশের বহুকালের সমস্যা। এ সমস্যাগুলো সমাধান করতে না পারলে বিশ্বব্যাপী যে প্রকৃত অর্থে উন্নয়ন সম্ভবপর নয় তা-ই অনুধাবন করে লক্ষ্যমাত্রাগুলো নির্ধারণ করা হয়। এই ব্যাপারটি অনুধাবন করে ২০০০ সালের সেপ্টেম্বর মাসে জাতিসংঘের রাষ্ট্রপ্রধান ও সরকারপ্রধানগণ সম্মিলিতভাবে অঙ্গীকার করেন যে, ২০১৫ সালের মধ্যে তারা নিজ নিজ দেশে আটটি সুনির্দিষ্ট লক্ষ্য বাস্তবায়ন করবেন। নির্ধারিত আটটি লক্ষ্যমাত্রা হলোঃ
ন্যায়বিচার ও পুনর্মিলন পার্টি
ন্যায়বিচার ও পুনর্মিলন পার্টি বা জাস্টিস অ্যান্ড রিকনসিলিয়েশন পার্টি (Stranka pravde i pomirenja; Странка правде и помирења; abbr. СПП বা SPP), পূর্বে বসনিয়াক ডেমোক্রেটিক ইউনিয়ন অফ স্যান্ডজাক নামে পরিচিত ছিল। এটি সার্বিয়ার একটি রাজনৈতিক দল। দলটি সার্বিয়া এবং মন্টিনিগ্রোর সান্দজাক অঞ্চলে বসবাসকারী বসনিয়াক জাতিগত সংখ্যালঘুদের প্রতিনিধিত্ব করে।
ইতিহাস
দলটি মধ্যপন্থী লিবারেল ডেমোক্রেটিক পার্টি (LDP) এবং কেন্দ্র-বাম সোশ্যাল ডেমোক্রেটিক ইউনিয়ন (SDU) এর সাথে জোট দল গঠন করে ২০১৪ সালের সংসদীয় নির্বাচনে প্রতিদ্বন্দ্বিতা করে। কিন্তু এই নবগঠিত জোট দলটি একটি আসনেও জয়লাভ করতে পারেনি। এই নির্বাচনে জোট দলটি মাত্র ৩.৪% ভোট পায়।
২০১৬ সালের সংসদ নির্বাচনে দলটি কোনো জোটে অংশ না নিয়ে এককভাবে অংশগ্রহণ করে দুটি আসনে জয়লাভ করে। ২৩ ডিসেম্বর, ২০১৭ তারিখে দলটির নাম আনুষ্ঠানিকভাবে বসনিয়াক ডেমোক্রেটিক ইউনিয়ন অফ স্যান্ডজাক থেকে জাস্টিস অ্যান্ড রিকনসিলিয়েশন পার্টিতে পরিবর্তন করা হয়। জাহজা ফেহরাতোভিচ দলটি গঠনের পর থেকে এই সময় পর্যন্ত নেতৃত্ব দিয়েছেন। তবে নাম পরিবর্তনের পর, মুয়ামের জুকোর্লিচকে পুনর্গঠিত দলের নেতা হিসেবে নিযুক্ত করা হয়।
কানিনা
কানিনা (Kanina) ভারতের হরিয়ানা রাজ্যের মেহন্দ্রগড় জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে কানিনা শহরের জনসংখ্যা হল ১০,১৯৬ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে কানিনা এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
তথ্যসূত্র
Kanina Khas
বরগুনা-২
সীমানা
বরগুনা-২ আসনটি বরগুনা জেলার বামনা উপজেলা, পাথরঘাটা উপজেলা ও বেতাগী উপজেলা নিয়ে গঠিত।
ইতিহাস
বরগুনা-২ নির্বাচনী এলাকা ১৯৮৪ সালে গঠিত হয়েছিল, যখন পটুয়াখালী জেলাকে ভেঙ্গে দুটি জেলায় (বরগুনা ও পটুয়াখালী) ভাগ করা হয়েছিল।
২০০৮ সালের সাধারণ নির্বাচনের আগে, বাংলাদেশ নির্বাচন কমিশন ২০০১ সালের আদমশুমারির প্রকাশিত জনসংখ্যার পরিবর্তন প্রতিফলিত করার জন্য নির্বাচনী সীমানা পুনঃনির্ধারণ করে। ফলে ২০০৮ সালের নির্বাচনে এ আসনের সীমানা পরিবর্তন হয়েছিল।
২০১০-এর দশকে নির্বাচন
২০১৩ সালের ২৬ জুলাই সড়ক দুর্ঘটনায় গোলাম সবুর টুলুর মৃত্যুতে বরগুনা-২ আসনটি শূন্য হয়। উপ-নির্বাচনে আওয়ামী লীগ প্রার্থী শওকত হাচানুর রহমান রিমন নির্বাচিত হয়।
জন গ্রিগ্‌স টম্পসন
জন গ্রিগ্‌স টম্পসন (জন্ম অক্টোবর ১৩, ১৯৩২) একজন মার্কিন গণিতবিদ। তিনি ১৯৭০ সালে ফিল্ডস পদক লাভ করেন। থম্পসন ২০০০ সালে মার্কিন যুক্তরাষ্ট্রের ন্যাশনাল মেডেল অফ সায়েন্সে ভূষিত হন। তিনি রয়্যাল সোসাইটি (ইউনাইটেড কিংডম) এর একজন ফেলো এবং ১৯৮৫ সালে এর সিলভেস্টার মেডেল প্রাপক। তিনি নরওয়েজীয় একাডেমি অফ সায়েন্স অ্যান্ড লেটার্সের একজন সদস্য।
জীবনী
তিনি ইয়েল বিশ্ববিদ্যালয় থেকে ১৯৫৫ সালে ব্যাচেলর অব আর্টস লাভ করেন। পিএইচডি ডিগ্রি অর্জন করেন শিকাগো বিশ্ববিদ্যালয় থেকে, ১৯৫৯ সালে। তিনি ১৯৬১ সালে হার্ভার্ড বিশ্ববিদ্যালয়ে শিক্ষক হিসেবে যোগ দেন। তিনি ১৯৬২ থেকে ১৯৬৮ সাল পর্যন্ত শিকাগো বিশ্ববিদ্যালয় এ শিক্ষকতা করেন। ১৯৬৮ থেকে ১৯৯৩ সাল পর্যন্ত কেমব্রিজ বিশ্ববিদ্যালয়ে শিক্ষকতা করেন। ১৯৯৩ সালে ফ্লরিডা বিশ্ববিদ্যালয়ে যোগদান করেন।
আইজাজ খান
আইজাজ মোহাম্মাদ খান (জন্ম: ২১ মার্চ ১৯৯৩) হলেন হংকংয়ের একজন আন্তর্জাতিক ক্রিকেটার। তিনি ২০০৯ সালে হংকং জাতীয় দলের হয়ে অভিষেক করেন এবং এরপর থেকে তিনি নিয়মিতভাবে দলের অন্যতম সদস্য হিসেবে খেলেন। তিনি ইসলামিক কাসিম টুয়েট মেমোরিয়াল কলেজে থেকে স্নাতক সম্পন্ন করেন।
মোবাইলে আসক্তি
থাম্ব|তরুণরা একটি অনুষ্ঠানে তাদের [[মোবাইল ফোন ব্যবহার করছে]]
মোবাইল আসক্তিকে কিছু গবেষক সেল ফোনের উপর মনস্তাত্ত্বিক বা আচরণগত নির্ভরতার একটি রূপ হিসেবে প্রস্তাব করেছেন। অন্যান্য গবেষকরা বলেছেন যে স্মার্টফোন ব্যবহারের ক্ষেত্রে আচরণগত আসক্তি সম্পর্কিত। এই ধারণা থেকেই মূলত মোবাইল আসক্তি শব্দটির উদ্ভব হয়েছে । মোবাইল আসক্তির মধ্যে উল্লেখযোগ্য সমস্যাগুলো হলো: মোবাইল যোগাযোগে ব্যস্ততা, মোবাইল ফোনে অত্যধিক অর্থ বা সময় ব্যয় করা এবং অটোমোবাইল চালানোর মতো সামাজিক বা শারীরিকভাবে অনুপযুক্ত পরিস্থিতিতে মোবাইল ফোনের ব্যবহার। অত্যধিক মোবাইল ব্যবহার, মানসিক বা শারীরিক স্বাস্থ্যের উপরও বিরূপ প্রভাব ফেলতে পারে এবং মোবাইল ফোন বা পর্যাপ্ত সংকেত থেকে আলাদা হলে উদ্বেগ সৃষ্টি করে। নবাগত শিশু এবং অল্প বয়স্কদের মোবাইল আসক্তির জন্য সবচেয়ে বেশি ঝুঁকি রয়েছে।
২০০০ এর দশকের শেষের দিক থেকে স্মার্টফোনের ব্যবহার উল্লেখযোগ্যভাবে বৃদ্ধি পেয়েছে। ২০১৯ সালের পরিচালনায়, বিশ্বব্যাপী মোট জনসংখ্যার শতকরা ৪১.৫ ভাগ মোবাইল ব্যবহার করে । ব্যাপক প্রযুক্তিগত অগ্রগতির কারণে, স্মার্টফোনের অত্যধিক ব্যবহার চীনের মতো এশিয়ান দেশগুলিতে একটি বড় হুমকি হয়ে দাঁড়িয়েছে।২০১৮ সাল পর্যন্ত বিশ্বে মোট নিবন্ধিত মোবাইল ব্যবহারকারীর সংখ্যা ৭০০ লক্ষ। ডিজিটাল মিডিয়ার অত্যধিক ব্যবহার চোখের সমস্যার কারণ হয়ে দাঁড়িয়েছে।বিশেষ করে এই সমস্যা অল্প বয়স্কদের হওয়ার সম্ভাবনা বেশি। এটি অনুমান করা হয়েছে যে ,ডিজিটাল মিডিয়ার অত্যধিক ব্যবহার করার ফলস্বরূপ ২০৫০ সালের মধ্যে বিশ্ব জনসংখ্যার শতকরা ৪৯.৮ ভাগ (৪.৮ বিলিয়ন) মায়োপিয়াতে আক্রান্ত হবে।
আইসল্যান্ডের ধর্মবিশ্বাস
থাম্ব|আইসল্যান্ডে রোমান ক্যাথলিকরা আইসল্যান্ডের রাষ্ট্রীয় গির্জাটি ইভাঞ্জেলিকাল লুথেরান মতাবলম্বী খ্রিস্টধর্ম পালন করে। ৮৫% আইসল্যান্ডীয় এই গির্জার সাথে সংযুক্ত। আইসল্যান্ডে গির্জার সাথে সম্পর্কহীন লুথেরান এবং রোমান ক্যাথলিকদের সংখ্যালঘু সম্প্রদায়ও আছে। তবে আইসল্যান্ডের মানুষের পূর্ণ ধর্মীয় স্বাধীনতা আছে।
প্রাক্কলনে দেখা গেছে খুব কম সংখ্যক আইসল্যান্ডীয় (সম্ভবত ১০%) ধর্মকর্ম পালন করেন বা গির্জায় যান।
সালোকসংশ্লেষণের বিবর্তন
সালোকসংশ্লেষণের বিবর্তন বলতে তার উৎপত্তি এবং সালোকসংশ্লেষণের পরবর্তী বিবর্তন কে বোঝায় বুঝায় যেটি এমন একটি প্রক্রিয়া যার মাধ্যমে আলোকিত সূর্য থেকে শক্তি ব্যবহার করে কার্বন-ডাই-অক্সাইড থেকে সুগার তৈরি করা হয় এবং বর্জ্য পণ্য হিসাবে অক্সিজেন মুক্তি পায়।
প্রথম সালোকসাংশ্লেষিক জীবের সূচনা সম্ভবত বিবর্তনের ইতিহাসের শুরুতে হয় এবং সম্ভবত তা ইলেকট্রন উৎস হিসেবে পানির বদলে হাইড্রোজেন বা হাইড্রোজেন সালফাইডকে বিযোজনের মাধ্যম হিসেবে ব্যবহার করত। তিনটি প্রধান বিপাকীয় পথ দ্বারা সালোকসংশ্লেষণ কাজ করে: সি৩ সালোকসংশ্লেষণ, সি৪ সালোকসংশ্লেষণ এবং সিএএম সালোকসংশ্লেষণ। সি৩ এদের মধ্যে প্রাচীনতম এবং সবচেয়ে সাধারণ ধরন।
উৎপত্তি
এখনো পর্যন্ত বর্তমান সায়ানোব্যাকটেরিয়ার একটি সাধারণ পূর্বপুরুষে সালোকসংশ্লেষণে ইলেকট্রনের উৎস হিসেবে পানি ব্যবহারের বায়োকেমিক্যাল ধারণক্ষমতা একবার বিবর্তিত হয়েছে। ভূতাত্ত্বিক রেকর্ড ইঙ্গিত করে যে এই রূপান্তরের ঘটনা পৃথিবীর ইতিহাসের প্রথম দিকে ঘটেছে, যা অন্তত ২৪৫০-২৩২০ মিলিয়ন বছর আগে এবং এটা ধারণা করা হয় অনেক আগেই। আর্কিয়ান (> ২৫০০ এমএ) পাললিক শিলার ভুজীবতাত্ত্বিক গবেষণা থেকে পাওয়া প্রমাণ ইঙ্গিত করে যে জীবনের অস্তিত্ব ৩৫০০ এমএ-তেও ছিল, কিন্তু কখন অক্সিজেনগত সালোকসংশ্লেষণ প্রসূত হয় সে প্রশ্ন এখনও অনুত্তরিত। সায়ানোব্যাক্টেরিয়ার বিবর্তনে স্পষ্ট পাল্যেন্টলজিক তত্ব খোলাসা হয় ২০০০ এমএ তে, নীল-সবুজ শাক সব্জীর একটি বিচিত্র প্রাণীজগত প্রকাশের মাধ্যমে। সায়ানোব্যাকটেরিয়ার প্রোটেরোজয়িক ইয়নে(২৫০০-৫৪৩ এমএ), সর্বত্র প্রধান প্রযোজক ছিল কারণ মহাসাগরের রেডক্স কাঠামো ফটোঅটোফ্রটসকে বিশেষ সুবিধা দিত যা নাইট্রোজেন স্থায়ীকরণে সক্ষম ছিল। প্রোটেরোজয়িকের শেষ সময়ে সবুজ শেওলা মহাদেশীয় তাকের কাছাকাছি প্রধান প্রযোজক হিসেবে যোগদান করেন নীল-সবুজের সাথে, কিন্তু শুধুমাত্র মেসোজোয়িকে (২৫১-৬৫ এমএ) ডিনোফ্লাজেলেটস, কক্কোলিথোফরিডস ও ডায়াটম এর বিকিরণ সামুদ্রিক বালুচরের জলের মধ্যে প্রাথমিক উৎপাদন আধুনিক রূপ নিতে পারে। সায়ানোব্যাকটেরিয়া সামুদ্রিক  বাস্তুতন্ত্রের জন্য গুরুত্বপূর্ণ থাকে প্রাথমিক প্রযোজক হিসেবে, জৈবিক নাইট্রোজেন স্থায়ীকরণের এজেন্ট হিসাবে এবং আধুনিকরূপে বলা যায় সমুদ্রের প্লাস্টিডরূপে।
প্রারম্ভিক সালোকসংশ্লেষণ, যেমন সবুজ এবং রক্তবর্ণ সালফার এবং সবুজ এবং রক্তবর্ণ ননসালফার ব্যাকটেরিয়ার প্রক্রিয়াকে অ্যানোক্সেজেনিক হিসেবে বিবেচনা করা হয় যেখানে ইলেক্ট্রন দাতা হিসেবে বিভিন্ন অণু ব্যবহার করা হত। সবুজ এবং রক্তবর্ণ সালফার ব্যাকটেরিয়া ইলেক্ট্রন দাতা হিসেবে হাইড্রোজেন এবং সালফার ব্যবহার করত বলে মনে করা হয়। সবুজ ননসালফার ব্যাকটেরিয়া বিভিন্ন অ্যামিনো এবং অন্যান্য জৈব অ্যাসিড ব্যবহার করত। বেগুনি ননসালফার ব্যাকটেরিয়া বিভিন্ন জৈব অণু ব্যবহার করত।
ফিলামেন্টাস সালোকসংশ্লেষী প্রাণীর বলে মনে করা ফসিল ৩.৪শো কোটি বছর বয়সী।
বায়ুমন্ডলে অক্সিজেনের প্রধান উৎস অক্সিজেনগত সালোকসংশ্লেষণ এবং তার প্রথম পর্বকে কখনও কখনও অক্সিজেন বিপর্যয় হিসেবে অভিহিত করা হয়। ভূতাত্ত্বিক প্রমাণ থেকে ধারণা করা হয় যে, এই ধরনের অক্সিজেনগত সালোকসংশ্লেষণ, সায়ানোব্যাকটেরিয়ার মধ্যে, পালিওপ্রোটেরোজয়িক আমলে প্রায় দুইশো কোটি বছর আগে শুরু হয়। আধুনিক উদ্ভিদ এবং সবচেয়ে সালোকসংশ্লেষী প্রোক্যারিওটের সালোকসংশ্লেষণ অক্সিজেনগত। অক্সিজেনগত সালোকসংশ্লেষণে ইলেক্ট্রন দাতা পানি যা আণবিক অক্সিজেনে জারিত হয় সালোকসংশ্লেষী প্রতিক্রিয়া কেন্দ্রে।
অন্যোন্যজীবিত্ব এবং ক্লোরোপ্লাস্টের উৎপত্তি
পশুদের কয়েকটি দল সালোকসংশ্লেষী শ্যাওলার সঙ্গে মিথোজীবী সম্পর্ক গঠন করেছে। এটি কোরাল, স্পঞ্জ এবং সমুদ্র এনেমন্সের মধ্যে সবচেয়ে বেশি দেখা যায়। ধারণা করা হয় যে, এর কারণ তাদের সহজ শরীরের গঠন এবং তাদের আয়তনের তুলনায় এইসব প্রাণীদের বড় পৃষ্ঠ এলাকা। উপরন্তু, একটি কয়েক সামুদ্রিক মলাস্কা এলিসিয়া ভিরিডিস এবং এলিসিয়া ক্লোরোটিকায় ক্লোরোপ্লাস্টের সঙ্গে একটি মিথোজীবী সম্পর্ক তৈরি হয় যা তারা তাদের খাদ্যের মধ্যে শেত্তলাগুলি থেকে বন্দী করে এবং তারপর তাদের দেহে সংরক্ষণ করে। এটি মলাস্কা কে বেশ কয়েক মাস পর্যন্ত সালোকসংশ্লেষনের মাধ্যমে বেঁচে থাকতে সাহায্য করে।  উদ্ভিদ কোষের নিউক্লিয়াস থেকে জিনের কিছু অংশ এই শ্লথে স্থানান্তর করা হয় যাতে তাদের বেঁচে থাকার জন্য প্রয়োজনীয় ক্লোরোপ্লাস্ট প্রোটিনের সঙ্গে সরবরাহ করা যেতে পারে।
অন্যোন্যজীবিত্বের কাছাকাছি একটি ফর্ম দিয়ে ক্লোরোপ্লাস্টের উৎপত্তি ব্যাখ্যা করা যেতে পারে। ক্লোরোপ্লাস্টের সাথে সালোকসংশ্লেষী ব্যাকটেরিয়ার অনেক মিল আছে যেমন একটি বৃত্তাকার ক্রোমোসোম, প্রোক্যারিওটিক টাইপের রাইবোজোম এবং সালোকসংশ্লেষী প্রতিক্রিয়া কেন্দ্রের অনুরূপ প্রোটিন সহ অনেক মিল আছে। এন্ডোসিম্বায়োটিক তত্ত্বে বলা সালোকসংশ্লেষী ব্যাকটেরিয়া (এন্ডোসাইটোসিসের দ্বারা) অর্জিত হয়েছে প্রথম ইউক্যারিওটিক কোষ দ্বারা প্রথম উদ্ভিদ কোষ গঠনের মাধ্যমে। অতএব, ক্লোরোপ্লাস্ট হতে পারে সালোকসংশ্লেষী ব্যাকটেরিয়া, যা উদ্ভিদ কোষের ভেতরে জীবনে অভিযোজিত হয়েছে। মাইটোকনড্রিয়ার মতো ক্লোরোপ্লাস্টে এখনও তাদের নিজস্ব ডিএনএ আছে যা উদ্ভিদ কোষের নিউক্লিয়ার ডিএনএ থেকে আলাদা এবং এই ক্লোরোপ্লাস্টের ডিএনএর জিনের সাথে সায়ানোব্যাকটেরিয়া র মিল আছে। ক্লোরোপ্লাস্টের ডিএনএতে সালোকসংশ্লেষী প্রতিক্রিয়া কেন্দ্রের মত রেডক্স প্রোটিনের জন্য কোড করা রয়েছে। কর অনুমিতি প্রস্তাব করে যে এই সহঅবস্থান রেডক্স রেগুলেশনের জন্য প্রয়োজন বোধ করা হয়।
২০১০ এর একটি সমীক্ষায় তেল আভিভ বিশ্ববিদ্যালয়ের গবেষকরা দ্বারা আবিষ্কৃত হয় যে ওরিয়েন্টাল ভ্রমর (ভেস্পা অরিয়েন্টালিস) একটি রঞ্জক জ্যান্থোপ্টেরিন ব্যবহার করে সূর্যালোককে বৈদ্যুতিক শক্তিতে পরিবর্তন করে। এটি প্রাণীজগতের সালোকসংশ্লেষরত সদস্যের প্রথম বৈজ্ঞানিক প্রমাণ।
সালোকসংশ্লেষী পথের বিবর্তন
সালোকসংশ্লেষণ কার্বনডাইঅক্সাইডের সাথে জল যোগ করে চিনি এবং অক্সিজেন উৎপাদনের মত সহজ নয়। একটি জটিল রাসায়নিক পথ এর সাথে জড়িত, এনজাইম ও কো-এনজাইমের দ্বারা যে পথ বরাবর সুগম হয়। রুবিস্কো নামক এনজাইম কার্বনডাইঅক্সাইডের "ফিক্সিং" এর জন্য দায়ী - যা একটি কার্বন ভিত্তিক অণুকে একটি চিনিতে রূপান্তরে সাহায্য করে যা উদ্ভিদ দ্বারা ব্যবহার করা যেতে পারে এবং একটি অক্সিজেন অণুর মুক্তি ঘটে। যদিও, এই এনজাইম কুখ্যাতভাবে অদক্ষ এবং ঠিক তেমন কার্যকরভাবে একটি প্রক্রিয়া ফটোরেস্পিরেশনের মাধ্যমে কার্বনডাইঅক্সাইডের পরিবর্তে অক্সিজেনকে ঠিক করে। এটি শক্তির অপচয় ঘটায় কারণ উদ্ভিদকে আবারো ফটোরেস্পিরেশনের প্রাপ্ত জিনিসকে সেই ফর্মে ফেরত পাঠাতে হয় যাতে তাড়া একটি কার্বনডাইঅক্সাইডের সাথে বিক্রিয়া করতে পারে।
কার্বন ঘনীকরণ
সি৪ বিপাকীয় পথ উদ্ভিদের মধ্যে একটি মূল্যবান সাম্প্রতিক বিবর্তনীয় নতুনত্ব, যার সাথে দেহতত্ব এবং জিনের নিদর্শন পরিবর্তনের একটি জটিল সেট জড়িত। গাছপালার প্রায় ৭৬০০ প্রজাতি সি৪ কার্বন স্থায়ীকরণ ব্যবহার করে, যা উদ্ভিদের সব স্থলজ প্রজাতির প্রায় ৩% প্রতিনিধিত্ব করে এবং এই সকল প্রজাতিই এনজিওস্পার্ম।
সি৪ উদ্ভিদ কার্বন ঘনীকরণের প্রক্রিয়া পরিবর্তন করেছে। এই প্রক্রিয়ায় কার্বনডাইঅক্সাইডের ঘনত্ব রুবিস্কোর কাছে বাড়ানো হয় যার ফলে সালোকসংশ্লেষণে সুবিধা হয় এবং ফটোরেসপিরেশন কমিয়ে আনে। রুবিস্কোর চারপাশ কার্বনডাইঅক্সাইডের ঘনত্ব বাড়ানোর প্রক্রিয়ায় গ্যাস বিকীর্ণ করার চেয়ে বেশি শক্তি প্রয়োজন, কিন্তু কিছু অবস্থার অধীনে যেমন - উষ্ণ তাপমাত্রার (> ২৫ ডিগ্রি সেলসিয়াস), কম কার্বনডাইঅক্সাইড কেন্দ্রীকরণ, বা উচ্চ অক্সিজেন কেন্দ্রীকরণের ফলে ফটোরেসপিরেশনের ফলে সুগার কমে যাওয়ার ক্ষতি কমায়।
এক ধরনের সি৪ বিপাকে তথাকথিত ক্রাঞ্জ শারীরস্থান নিয়োগ করা হয়। এটি বাইরের একটি মেসোফিল স্তরের মধ্য দিয়ে কার্বনডাইঅক্সাইড পরিবহন করে জৈব অণুর একটি পরিসীমা মাধ্যমে, কেন্দ্রীয় বান্ডিল খাপ কোষে, যেখানে থেকে তা মুক্তি পায়। এভাবে, কার্বনডাইঅক্সাইড রুবিস্কো অপারেশন স্থলের কাছে ঘনীভূত হয়। কারণ রুবিস্কো যখন অনেক অধিক কার্বনডাইঅক্সাইডের পরিবেশে কাজ করে তখন এটা আরো দক্ষতার সঙ্গে কাজ করে।
দ্বিতীয় প্রক্রিয়া সিএএম সালোকসংশ্লেষনে একটি কার্বন স্থায়ীকরণ পথ তৈরি হয় যা শুষ্ক অবস্থার একটি অভিযোজন হিসেবে কিছু উদ্ভিদের মধ্যে বিবর্তিত হয়েছে। এই প্রক্রিয়ার সবথেকে গুরুত্বপূর্ণ সুবিধা হচ্ছে বেশিরভাগ পাতার স্ট্যোমাটা দিনে বন্ধ থাকে। ফলে পানি জলীয়বাষ্পাকারে নির্গমনের কারণে ক্ষতি হ্রাস করা সম্ভব হয়। স্ট্যোমাটা রাতে খোলা থেকে কার্বনডাইঅক্সাইড সংগ্রহ করে যা দিনের বেলা চার কার্বন অ্যাসিড ম্যালেট হিসেবে সংরক্ষণ করা হয় এবং তারপর ব্যবহার করা হয় সালোকসংশ্লেষনের সময়। প্রাক সংগ্রহ থেকে কার্বনডাইঅক্সাইড এনজাইম রুবিস্কোর চারপাশে কেন্দ্রীভূত হয় এবং সালোকসংশ্লেষণের দক্ষতা বৃদ্ধি পায়। আরো বেশি কার্বনডাইঅক্সাইড তারপর বায়ুমণ্ডল থেকে সংগ্রহ কার হয় যখন স্ট্যোমাটা খোলা থাকে শীতল, আর্দ্র রাতগুলোতে জল ক্ষতি হ্রাস করে।
সিএএম নানা ভাবে বিবর্তিত হয়েছে। এটা ১৬,০০০ প্রজাতির (গাছপালা প্রায় ৭%) মাঝে, ৩০০ গণের এবং প্রায় ৪০ টি পরিবারের মাঝে দেখা যায়, কিন্তু এটি অবমূল্যায়ন বলে মনে করা হয়। এটা কুইলঅটস ফার্নের মধ্যে (ক্লাব জলাভূমি আত্মীয়রা), এবং জিমনোস্পার্মে পাওয়া যায়, কিন্তু এর ব্যবহারের অধিকাংশ গাছপালাই এনজিওস্পার্ম (সপুষ্পক উদ্ভিদের)।
বিবর্তনীয় রেকর্ড
এই দুটি পথই, যাতে রুবিস্কোর উপর একই প্রভাব পড়ে, বেশ কয়েক বার স্বাধীনভাবে বিকশিত হয়েছে - প্রকৃতপক্ষে, সি৪ একা ১৮টি বিভিন্ন উদ্ভিদ পরিবারে ৬২ বার দেখা যায়। এর অনেকগুলো প্রাক-অভিযোজনের ফলে বর্তমান সি৪ এর রূপ এসেছে। এর বিভিন্ন পরিমাণ ক্লাস্টারিং নানা ক্লেডের ফলে এটা সবচেয়ে ঘন ঘন গাছপালা যাতে ইতিমধ্যেই যেমন ব্যাপক ভাস্কুলার বান্ডল খাপ টিস্যু হিসাবে বৈশিষ্ট্য ছিল তাতেই দেখা দিয়েছে। অনেক সম্ভাব্য বিবর্তনীয় সি৪ ফেনোটাইপের ফলে এই পথ সম্ভব হয় এবং বায়েজিয়ান অনুমিতি ব্যবহার করে তা নিশ্চিত করা হয়েছে যে অসালোকসংশ্লেষী অভিযোজনের প্রায়ই সি৪এর আরও বিবর্তনীয় পদবিন্যাসে ভুমিকা রেখেছে।
সি৪ এর নির্মাণ সবচেয়ে বিখ্যাত ঘাস একটি উপসেট দ্বারা ব্যবহৃত যখন সিএএম অনেক সাকুলেন্ট এবং ক্যাকটি দ্বারা নিযুক্ত হয়। এই বৈশিষ্ট্য ওলিগোসিন সময়ে আবির্ভূত হয়েছে যা প্রায় ২৫০ থেকে ৩২০ লাখ বছর আগে, তবে তারা পরিবেশগতভাবে গুরুত্বপূর্ণ হয়নি মায়োসিনের আগে, ৬০ থেকে ৭০ লাখ বছর আগে। অবিশ্বাস্যভাবে কিছু চারকলে পরিণত জীবাশ্মে ক্রাঞ্জ শারীরস্থান সংগঠিত টিস্যু সংরক্ষণ অক্ষত বান্ডিল খাপ কোষের সঙ্গে, যার ফলে উপস্থিতি সি৪ বিপাক এই সময়ে নিঃসন্দেহে চিহ্নিত করা যায়। আইসোটপিক মার্কার তাদের বিতরণ ও তাৎপর্য অনুমান করার জন্য ব্যবহৃত হয়।
এটা যথেষ্ট পরিমাণ সমস্যার মূল জীবাশ্ম উপাদান সংগ্রহ করা যেখানে ঘাস নিজেই বিশ্লেষণ করতে বিরক্তিজনক হয়, কিন্তু ভাগ্যক্রমে সেক্ষেত্রে একটি ভাল বদলি আছে: ঘোড়া। ঘোড়া সেই সময়ের মধ্যে বিশ্বব্যাপী ব্যাপক ছিল এবং ঘাসের উপর প্রায় একচেটিয়াভাবে রাজত্ব করত। আইসোটোপ জীবাশ্মবিজ্ঞান একটি পুরানো কথা আছে, "আপনি যা০ খান তাই আপনি( সামান্য পরিমানে হলেও)" যার অর্থ এটা সত্য যে প্রাণীর আইসোটপিক রচনায় যাই হোক না কেন তার খাওয়া প্রতিফলিত হয়, ছোট সমন্বয় ফ্যাক্টরসহ। বিশ্বের সর্বত্র ঘোড়ার দাঁতের একটি ভাল রেকর্ড রয়েছে, এবং তাদের δ13C মাপা হয়েছে। রেকর্ডে মেসিনিয়ান সময়ে প্রায় ৬০-৭০ লাখ মিলিয়ন বছর আগে, একটি ধারালো নেতিবাচক আনতি দেখায়, যাকে একটি বৈশ্বিক মাত্রা সি৪ উদ্ভিদের উত্থান হিসেবে ব্যাখ্যা করা হয়।
কখন সি৪ সুবিধাজনক?
সি৪ রুবিস্কোর দক্ষতা বাড়ায় যদিও কার্বনের ঘনত্ব অত্যন্ত শক্তি নিবিড়। এর মানে হল এই সি৪ উদ্ভিদের শুধুমাত্র নির্দিষ্ট অবস্থার মধ্যে সি৩ জীবের উপর সুবিধা আছে: যথা, উচ্চ তাপমাত্রা এবং কম বৃষ্টিপাত। সি৪ উদ্ভিদের এছাড়াও সূর্যালোকের উচ্চ মাত্রা প্রয়োজন হয়। মডেল ইঙ্গিত করে যে, আলোছায়ায় ভোটদান গাছ এবং কিছু জায়গায় ঝোপঝাড় সরানোর দাবানল ছাড়া, সেখানে সি৪ উদ্ভিদের জন্য কোন স্থান হতে পারে না। কিন্তু, দাবানল ৪০০০ লাখ বছর ধরে ঘটে যাচ্ছে - কেন সি৪ এতদিনে কেন জেগে উঠেনি এবং তারপর স্বাধীনভাবে অনেক বার প্রদর্শিত হয়েছে। অঙ্গারবহুল সময়ে (~ ৩০০০ লাখ বছর আগে) কুখ্যাত উচ্চ অক্সিজেন মাত্রা ছিল এবং যে কোন সময় নিজে নিজে আগুন ধরে যাওয়া সম্ভব ছিল এবং খুব কম কার্বনডাইঅক্সাইড, কিন্তু সেখানে কোন সি৪ আইসোটপিক স্বাক্ষর পাওয়া যায়নি। সেখানে মায়োসিন বৃদ্ধির জন্য একটি আকস্মিক ট্রিগার ছিল না।
মায়োসিন সময়ে পরিবেশ ও জলবায়ু অপেক্ষাকৃত স্থিতিশীল ছিল। যদি কিছু থাকে তা হল কার্বনডাইঅক্সাইড ক্রমান্বয়ে ১৪০ থেকে ৯০ লাখ বছর আগে থেকে বেড়ে গিয়েছিল হলোসিন অনুরূপ স্থায়ী হবার আগে। এর মানে দাড়ায় এটা সি৪ বিবর্তনের জন্য একটি গুরুত্বপূর্ণ ভূমিকা ছিল না। ঘাস নিজেদের (গ্রুপ যা সি৪ অধিকাংশ সংঘটন বৃদ্ধি দিতে হবে) সম্ভবত ৬০০ লাখ বা তার বেশি বছর ছিল যাতে সি৪ এর অভিযোজনের সময় তাই ছিল প্রচুর। যা, কোন ক্ষেত্রে, হয় বিভিন্ন দলের বিভিন্ন পরিসীমায় উপস্থিত এবং তারা স্বাধীনভাবে বিকশিত হয়েছে। দক্ষিণ এশিয়া র জলবায়ু পরিবর্তনের একটি শক্তিশালী সংকেত ছিল ক্রমবর্ধমান শুষ্কতা - যাতে আগুন লাগার সম্ভাবনা এবং তীব্রতা বৃদ্ধি পায়- তৃণভূমি গুরুত্ব বৃদ্ধি করে তা।  যাইহোক, একে উত্তর আমেরিকান রেকর্ডের সঙ্গে পুনর্মিলিত করা কঠিন। এটা সম্ভব যে এই সংকেত সম্পূর্ণরূপে জৈবিক, আগুন দ্বারা বাধ্য (এবং হাতি?) - ঘাস বিবর্তনের গতিতে পরিবর্তন - যা উভয় আবহাওয়াজনিত বৃদ্ধি ও আরো কার্বন যুক্ত করা বায়ুমণ্ডল থেকে কার্বনডাইঅক্সাইডের মাত্রা কমে যায়। অবশেষে এমন প্রমাণও আছে যে ৯০-৭০ লাখ বছর আগে থেকে সি৪এর সূত্রপাত একটি পক্ষপাতদুষ্ট সংকেত, যা শুধুমাত্র উত্তর আমেরিকার জন্য সত্য, যেখানে অধিকাংশ নমুনা উদ্ভূত হয়; উঠতি প্রমাণ যে তৃণভূমির একটি প্রভাবশালী রাষ্ট্র দক্ষিণ আমেরিকা য় এটি অন্তত ১৫ এমএ তে  শুরু হয়।
গোলাম মুরশিদ
গোলাম মুরশিদ ( জন্ম: ৮ এপ্রিল ১৯৪০ ) লন্ডন-প্রবাসী একজন বাংলাদেশী লেখক, গবেষক, সংবাদ-উপস্থাপক এবং আভিধানিক। গোলাম মুরশিদ এর আগে রাজশাহী বিশ্ববিদ্যালয়ে বাংলা সাহিত্যের অধ্যাপক এবং ব্রিটিশ ব্রডকাস্টিং কর্পোরেশন (বিবিসি)-এর সংবাদ-পাঠক এবং উপস্থাপক হিসেবে কাজ করতেন। তিনি বাংলাদেশ কৃষি বিশ্ববিদ্যালয় এবং মেলবোর্ন বিশ্ববিদ্যালয়-এ শিক্ষকতা ও গবেষণায় জড়িত ছিলেন। তিনি লন্ডন বিশ্ববিদ্যালয়ের স্কুল অফ অরিয়েন্টাল এন্ড আফ্রিকান স্টাডিজের একজন গবেষণা-সহযোগী ছিলেন। ভয়েস অব আমেরিকাতে তিনি প্রায়শই কণ্ঠ দিতেন। ২০২১ সালে তিনি ভাষা ও সাহিত্য বিভাগে বাংলাদেশের দ্বিতীয় সর্বোচ্চ বেসামরিক সম্মাননা একুশে পদক লাভ করেন।
জন্ম ও কর্মজীবন
১৯৪০ সালের ৮ এপ্রিল বরিশালের উজিরপুর উপজেলার ধামুরা গ্রামে ড. গোলাম মুরশিদ জন্মগ্রহণ করেন। বাংলা ভাষা ও সাহিত্যে তিনি ঢাকা বিশ্ববিদ্যালয় থেকে এমএ করেছেন। তার প্রথম কর্মজীবন ময়মনসিংহ কৃষি বিশ্ববিদ্যালয়। প্রায় দু দশক তিনি রাজশাহী বিশ্ববিদ্যালয়ের বাংলা বিভাগে অধ্যাপনা করেছেন। ১৯৮৪ সালের জানুয়ারি থেকে ২০০৩ সাল পর্যন্ত তিনি লন্ডনের বিবিসি বাংলা বিভাগে কাজ করেছেন। এ ছাড়া, ১৯৯১ সাল থেকে লন্ডনে একাধিক বিশ্ববিদ্যালয়ে শিক্ষকতা করেছেন। বর্তমানে অবসর জীবনে প্রধানত লন্ডনেই বাস করেন।
প্রকাশিত গ্রন্থ
মুরশিদ বাংলার সাহিত্য, ইতিহাস, সংস্কৃতি ও সমাজ নিয়ে বেশ কিছু সুপরিচিত গ্রন্থ রচনা করেছেন। নারী অধ্যয়ন, বাংলা ভাষা ও সাহিত্য, এবং বাংলার সামাজিক-সাংস্কৃতিক ইতিহাসসহ বিভিন্ন বিষয়ে তিনি ৩০টিরও বেশি বই ও অসংখ্য প্রবন্ধ প্রকাশ করেছেন।
বিতর্কিত
‘নজরুল ইসলাম : একটি আদর্শ জীবনীর খোঁজে’ শিরোনামের একক বক্তৃতায় ড. গোলাম মুরশিদ জাতীয় কবি কাজী নজরুল ইসলাম, তাঁর মহীয়সী মা জাহেদা খাতুন ও স্ত্রী প্রমীলা নজরুল ইসলামের চরিত্র হনন করে ভিত্তিহীন, আপত্তিকর, কুরুচিপূর্ণ বক্তব্য রাখেন। তিনি কবি নজরুল ইসলামের আত্মজীবনী 'বিদ্রোহী রণ-ক্লান্ত' নামে একটি বই লেখেন। এই বইটিতে তিনি নজরুলের সম্পর্কে বিভ্রান্তিকর, মিথ্যা ও কুরুচিপূর্ণ তথ্য উপস্থাপন করেন বলে অনেক সমালোচক মনে করেন। সলিমুল্লাহ খান ও আরও অনেক লেখকের মতে গোলাম মুরশিদ বাংলা সাহিত্যের জন্য ভয়ংকর ও বিপদজনক।
মীনাক্ষী পাহুজা
থাম্ব| মীনাক্ষী পাহুজা ২০১৮ সালের [[নারী শক্তি পুরস্কার পুরস্কার পাচ্ছেন]] মীনাক্ষী পাহুজা (জন্ম ১৯৭৮) হলেন একজন ভারতীয় প্রভাষিক এবং ম্যারাথন সাঁতারু। প্রতিযোগীতামূলক সাঁতারু হিসেবে সফল কর্মজীবনের পর, তিনি লেডি শ্রী রাম কলেজে একজন শিক্ষক হন এবং পরে খোলা জলে সাঁতার কাটা শুরু করেন। তিনি ২০১৮ সালের নারী শক্তি পুরস্কারে ভূষিত হয়েছেন।
প্রাথমিক জীবন
মীনাক্ষী পাহুজা ১৯৭৮ সালে জন্মগ্রহণ করেন এবং দিল্লিতে বড় হয়ে ওঠেন, তিন সন্তানের মধ্যে তিনি সবচেয়ে বড়। তাঁর বাবা ভি কে পাহুজা মডার্ন স্কুলে সাঁতার শেখাতেন। তিনি পাঁচ বছর বয়সে প্রথম সাঁতার প্রতিযোগিতায় অংশ নেন এবং নয় বছর বয়সে ৫০ মিটার ব্রেস্টস্ট্রোকে জুনিয়র বয়স গ্রুপে জাতীয় চ্যাম্পিয়ন হন।
বোদমা রেলওয়ে স্টেশন
বোদমা রেলওয়ে স্টেশন হল ভারতীয় রেলের একটি ভূমিগত রেলওয়ে স্টেশন। এটি হাওড়া–দিল্লি প্রধান রেলপথের আসানসোল–পাটনা বিভাগের অন্তর্গত এবং পূর্ব রেলের দ্বারা পরিচালিত হয়। স্টেশনটি বোদমা ও বোদমার পার্শ্ববর্তী এলাকায় রেল পরিষেবা প্রদান করে। এই স্টেশনে প্রতিদিন ২ টি ট্রেন যাত্রাবিরতি করে।
মীনাক্ষী পাহুজা
কর্মজীবন
ভারতের প্রতিনিধিত্ব করে, পাহুজা দক্ষিণ কোরিয়ার বুসানে ১৯৯৬ এশিয়া প্যাসিফিক এজ গ্রুপ সাঁতার চ্যাম্পিয়নশিপে ৪০০ মিটার ব্যক্তিগত মেডলে একটি পদক জিতেছিলেন। তিনি জাতীয় গেমসে তিনবারের চ্যাম্পিয়ন ছিলেন। ২০০১ সালে, তিনি সাঁতার থেকে অবসর নেন এবং দিল্লি বিশ্ববিদ্যালয়ের অধীনস্থ লেডি শ্রী রাম কলেজে শারীরিক প্রশিক্ষণের একজন প্রভাষক হন।
২০০৬ সালের আগস্ট মাসে, পাহুজা ম্যারাথন সাঁতার শুরু করেন। তিনি পশ্চিমবঙ্গের মুর্শিদাবাদে ভাগীরথী-হুগলি নদীর উপর ১৯ কিলোমিটারের একটি ইভেন্টে অংশ নিয়েছিলেন। তারপরে তিনি ২০০৭ সালে লেক জুরিখ সাঁতারে প্রতিদ্বন্দ্বিতা করার জন্য সুইজারল্যান্ডে যান (রাপ্পার্সউইল থেকে জুরিখ পর্যন্ত ২৬.৪ কিমি), সেখানে তিনি পঞ্চম স্থান অধিকার করেছিলেন। তাঁকে তাঁর বাবা এবং দিল্লি বিশ্ববিদ্যালয়ের ভাইস-চ্যান্সেলর দীপক পেন্টাল আর্থিকভাবে সহায়তা করেছিলেন।
পাহুজা দুবার ইংলিশ চ্যানেলে সাঁতার কাটতে চেষ্টা করেছেন। তাঁর প্রথম প্রচেষ্টা ছিল ২০০৮ সালে। ডোভারে আসার এক সপ্তাহ আগে, তিনি ভাগীরথী-হুগলি নদীতে ৮১ কিলোমিটারের একটি চ্যাম্পিয়নশিপে প্রতিদ্বন্দ্বিতা করেছিলেন; যদিও তিনি "কাদা জল এবং নদীর সাপ"-এর মুখোমুখি হয়েছিলেন, তবুও তিনি ১২ ঘন্টা এবং ২৭ মিনিটে সাঁতার শেষ করেছিলেন। যাইহোক, সমুদ্রের সাঁতারে তাঁর অভিজ্ঞতা না থাকায়, তাঁকে চ্যানেলে স্রোতের সাথে লড়াই করতে হয়েছিল এবং সামুদ্রিক কারণে তিনি অসুস্থ হয়ে পড়েছিলেন। ১১ কিলোমিটার পরে তিনি সাঁতার প্রত্যাহার করে নেন। পাহুজা ২০১৪ সালে তাঁর দ্বিতীয় প্রচেষ্টা করেছিলেন, তিনি আবার ইংলণ্ডের দিক থেকে সাঁতার শুরু করেছিলেন। ১৪ ঘন্টা ১৯ মিনিটে ৪০ কিমি সাঁতার কাটার পরে, প্রবাহের পরিবর্তনের কারণে তিনি ফিরে আসতে বাধ্য হয়েছিলেন। তিনি সমাপ্তি থেকে ৩ কিমি দূরে ছিলেন।
পাহুজা ছিলেন প্রথম ভারতীয় যিনি ফ্লোরিডায় কী ওয়েস্টের চারপাশে সাঁতার কাটেন এবং টেক্সাসের লেক ট্র্যাভিসে একক সাঁতার সম্পূর্ণ করেন। এছাড়াও তিনি টেক্স রবার্টসন হাইল্যান্ড লেকস সাঁতার চ্যালেঞ্জ সম্পন্ন করা প্রথম ভারতীয় ছিলেন, সেখানে তিনি পাঁচ দিনে পাঁচটি হ্রদ সাঁতার কেটেছেন, সেগুলি হলো: লেক বুকানন, ইঙ্কস লেক, লেক এলবিজে, লেক মার্বেল ফলস এবং লেক ট্র্যাভিস। রবেন আইল্যান্ড - ব্লুবার্গস্ট্র্যান্ড কোর্সে (৭.৪ কিমি) ভারতীয় অংশগ্রহণকারীদের মধ্যে তিনি দ্বিতীয়-দ্রুততম মহিলা সন্তরণকারী। তিনি মালয়েশিয়ায় ২০১২ লাবুয়ান সি ক্রস রেসে ব্রোঞ্জ পদক জিতেছিলেন এবং নিউ ইয়র্ক শহরে ২০১৪ ম্যানহাটান দ্বীপ ম্যারাথন সাঁতারে তৃতীয় স্থান অর্জন করেছিলেন। তিনি প্রথম ভারতীয় সাঁতারু হিসেবে আল্পসের লেক কনস্ট্যান্স পার হয়ে লিমকা বুক অফ রেকর্ডসে নাম লেখান।
একটি সাক্ষাৎকারে, পাহুজা চারটি প্রধান চ্যালেঞ্জের তালিকা করেছেন যেগুলির মুখোমুখি হওয়ার জন্য খোলা জলের সাঁতারুদের প্রস্তুত থাকতে হবে, সেগুলি হলো: আবহাওয়া পরিস্থিতি, সমুদ্রের জীবন, সহনশীলতা এবং মানসিক দৃঢ়তা। মুর্শিদাবাদে একটি নদী প্রতিযোগিতায় তিনি একটি মৃতদেহের মুখোমুখি হন, যতক্ষণ না সেটি একটি স্কাউট বোটের সাথে ধাক্কা খেয়েছিল, তিনি সেটিকে একজন প্রতিযোগী ভেবেছিলেন।
পাহুজা ভারতীয় ক্রীড়াবিদ, বিশেষ করে মহিলা ক্রীড়াবিদদের জন্য সরকারী এবং জনসমর্থন বাড়ানোর প্রয়োজনীয়তার কথা বলেছেন। তিনি স্বল্পদৈর্ঘ্য চলচ্চিত্র "ব্রেক দ্য ট্যাবু। পিরিয়ড" এর সহ-প্রযোজক ছিলেন। তিনি প্রতিবন্ধী শিশুদের জন্য উন্নত স্কুল সুবিধা প্রচার করেছেন।
কোভিড-১৯ বিধিনিষেধের কারণে, অনেক ভারতীয় সাঁতারু অনুশীলনের সময় নানারকম সুবিধা উপলব্ধ করতে পারেন নি। পাহুজা ভারতীয় সাঁতার সম্প্রদায়ের পক্ষে তাঁর সমর্থন বৃদ্ধি করেছেন, আসন্ন গ্রীষ্মকালীন অলিম্পিকে অংশগ্রহণের পরিকল্পনাকারী ক্রীড়াবিদদের সম্পর্কে সংবাদ নিবন্ধ লিখেছেন এবং সুযোগ-সুবিধা বৃদ্ধির (শারীরিক দূরত্ব এবং পরিষ্কার পরিচ্ছন্নতা নির্দেশিকা বজায় রাখা) জন্য যুক্তি দিয়েছেন।
পুরস্কার
পাহুজা রাষ্ট্রপতি রাম নাথ কোবিন্দের কাছ থেকে ২০১৮ সালের নারী শক্তি পুরস্কার (শুধুমাত্র মহিলাদের জন্য ভারতের সর্বোচ্চ বেসামরিক পুরস্কার) পেয়েছেন।
সূত্রাপুর জমিদার বাড়ি
সূত্রাপুর জমিদার বাড়ি পুরান ঢাকার সূত্রাপুর থানার রেবতী মোহন দাস রোডে (আর. এম. দাস রোড) অবস্থিত একটি সুদৃশ্য ভবন। ২০ শতকের গোড়ার দিকে প্রতাপশালী হিন্দু জমিদার রেবতী মোহন দাস এই ভবনটি নির্মাণ করেন। এটি বাংলাদেশের প্রত্নতত্ত্ব অধিদপ্তরের পুরাকীর্তির তালিকার অন্তর্ভুক্ত।
ইতিহাস
দেশবিভাগের সময় জমিদারবাড়ির বংশধরগণ বাড়িটি ত্যাগ করে চলে যায় এবং শত্রুসম্পত্তি হিসেবে বাড়িটি সরকারের অধিকারে আসে। বর্তমানে ভবনটি ফায়ার সার্ভিস ও সিভিল ডিফেন্সের কোয়ার্টার হিসেবে ব্যবহার করা হচ্ছে।   এখানে এখন ফায়ার সার্ভিস ও সরকারি কর্মকর্তাদের পরিবার বসবাস করছে
গঠনশৈলী
পুরো ভবনটি পাশাপাশি অবস্থিত দুটি পৃথক তিনতলা বিশিষ্ট দালানের সমন্বয় যাদের দক্ষিণস্থিত অংশটি বেশি প্রাচীন বলে মনে হয়। দক্ষিণের মূল দালানে প্রায় ৫০ ফুট উঁচু প্রবেশমুখ আছে যার ছাদ তিনটি করিন্থিয়ান স্তম্ভ দ্বারা স্থাপিত। এর দুইপাশের অংশে বিভিন্ন নকশা ও কারুকাজ দেখা যায়। কয়েকটি লতাপাতামণ্ডিত অর্ধবৃত্তাকার কাঠামো এবং এর নিচে গোলাকার নকশা দেখা যায়। পুরো দালানে বিভিন্ন আয়তনের প্রায় ৩৫ টি কক্ষ বিদ্যমান। সামনের ছোট বারান্দা দিয়ে প্রবেশ করলে প্রায় ৫০ বর্গফুটের একটি উন্মুক্ত আঙিনায় পৌঁছানো যায় যার তিনদিক দালানে বেষ্টিত এবং মুক্ত পূর্বপ্রান্তটি ধোলাইখালে গিয়ে শেষ হয়েছে। দালানটির পিছনদিকও করিন্থিয়ান স্তম্ভ, তিনটি গোলাকার নকশা পরিবৃত অর্ধবৃত্তাকার কাঠামো ও অন্যান্য ফুলপাতার কারুকাজ দ্বারা শোভিত। উত্তরপার্শ্বের তিনতলা ভবনটি রেবতী মোহন দাসের কোন এক আত্মীয় নির্মাণ করেন বলে জানা যায়। এতেও ৫০ ফুট প্রবেশমুখ এবং প্রায় সমানসংখ্যক কক্ষ রয়েছে। এর ভিতরেও অভ্যন্তরীণ আঙিনা এবং ধোলাইখালের খালের দিকে একটি মুক্তপথ(পূর্বদিকে) আছে। এর ছাদের বেষ্টনীতে নির্দিষ্ট দূরত্বে ছোট ছোট রন্ধ্র বিদ্যমান।
ভবন দুটি একত্রে প্রায় এক একর স্থানের উপর নির্মিত।
উচ্চশিক্ষায়তনিক পর্ব
উচ্চশিক্ষায়তনিক পর্ব বা শিক্ষা পর্ব হল কোনও উচ্চশিক্ষা প্রতিষ্ঠানের শিক্ষাবর্ষের বিভাগ বা পর্ব, যে সময়কালে শ্রেণীকক্ষে পাঠদান করা হয়। উচ্চশিক্ষায়তনিক পর্বের স্থায়িত্বকাল প্রতিষ্ঠানভেদে বিভিন্ন হয়ে থাকে। বিশ্বের বেশির ভাগ দেশে উচ্চশিক্ষাপ্রতিষ্ঠানগুলির শিক্ষাবর্ষগুলি গ্রীষ্মকালের শেষভাগে বা শরতের প্রারম্ভে শুরু হয় এবং পরবর্তী বসন্ত বা গ্রীষ্মে গিয়ে শেষ হয়। উত্তর গোলার্ধের দেশগুলিতে, বিশেষ করে উত্তরের শীতপ্রধান দেশগুলিতে শিক্ষাবর্ষ সাধারণত আগস্ট, সেপ্টেম্বর বা অক্টোবর মাসে শুরু হয়ে পরের বছরে মে, জুন বা জুলাই মাসে গিয়ে শেষ হয়। এর বিপরীতে দক্ষিণ গোলার্ধের দেশগুলিতে শিক্ষাবর্ষগুলি সাধারণত গ্রেগরীয় বর্ষপঞ্জির সাথে মিল রেখে শুরু হয়। সাধারণত ফেব্রুয়ারি বা মার্চ মাসে শুরু হয়ে নভেম্বর বা ডিসেম্বর মাসে শেষ হয়। গ্রীষ্মকালীন পর্ব থাকতে পারে বা না-ও থাকতে পারে।
সাধারণত ষান্মাষিক, ত্রৈমাসিক, ইত্যাদি শিক্ষা পর্ব বিদ্যমান।
লোকালোক
লোকালোক হল একটি বিশাল পর্বত বলয় যা বিশ্বাস করা হয় প্রস্থে দশ হাজার যোজন উচ্চ এবং উচ্চতায় অনেক। এর নামের অর্থ "একটি বিশ্ব যেখানে আলো রয়েছে এবং কোন বিশ্ব যেখানে আলো নেই"।
এটি পুরাণ সৃষ্টিতত্ত্বে পরিচিত বিশ্বের মধ্যে বিভাজন রেখা হিসাবে বৈশিষ্ট্যযুক্ত, যা সাতটি কেন্দ্রীভূত দ্বীপ মহাদেশ এবং সাতটি ঘেরা সমুদ্র এবং শূন্যতার অন্ধকার শূন্যতা নিয়ে গঠিত।
কেপলার-১১বি
নামকরণ ও আবিষ্কার
কেপলার-১১বি নামের দুটি অংশ রয়েছে। প্রথম অংশটি তার পরিক্রমনকারী নক্ষত্র কেপলার-১১ থেকে নেয়া হয়েছে। কেপলার-১১বি আর অন্য সব গ্রহ সমূহের সাথে একত্রে আবিষ্কার হওয়ার কারণে, কেপলার-১১বি এর পদবি বি দেয়া হয়েছে কারণ আবিষ্কৃত ছয়টি গ্রহের মধ্যে এটিই ছিল সবচেয়ে অন্তর্বর্তী। মাতৃ তারকা কেপলার-১১ এর নাম কেপলার মিশন থেকে যা এটিকে সম্ভাব্য পরিক্রমনকারী গ্রহের মাতৃ নক্ষত্র হিসেবে কেওআই-১৫৭ নামে শনাক্ত করেছিল। কেপলার স্যাটেলাইটটি একটি একটি নাসা - পরিচালিত স্পেস টেলিস্কোপ যার লক্ষ্য হচ্ছে সেই সব গ্রহকে আবিষ্কার করা যারা তাদের মাতৃ নক্ষত্রকে পরিক্রমন করার সময় অথবা অতিক্রমের সময় পৃথিবী থেকে দৃশ্যমান হয়। এই অতিক্রমণ মাতৃ নক্ষত্র এর উজ্জ্বলতার তারতম্যের সৃষ্টি করে; এই তারতম্যই গ্রহের উপস্থিতি নির্দেশ করে, অতঃপর যা পরবর্তী পর্যবেক্ষণ দ্বারা যাচাই করা হয়।
বীর্যসেচন
বীর্যসেচন (Insemination) হচ্ছে নারীর জনন অঙ্গে পুরুষের বীর্য প্রবেশনের মাধ্যমে নারীকে নিষিক্ত করা। স্তন্যপায়ী প্রাণিতে বীর্য নারীর জরায়ুতে প্রবেশ করে এবং ডিম পাড়া প্রাণীতে যে প্রক্রিয়ায় প্রবেশ করে তাকে অভিডাক্ট বলে। স্তন্যপায়ী প্রাণীতে বীর্যসেচন যৌনসঙ্গম বা যৌনমিলনের সময় ঘটে থাকে। কিন্তু কৃত্রিম বীর্যসেচনের মত বিকল্প উপায়েও বীর্য সেচন ঘটতে পারে।
কেপলার-১১বি
নামকরণ ও আবিষ্কার
ক্যালিফোর্নিয়া, হাওয়াই, ক্যানারি দ্বীপপুঞ্জ, অ্যারিজোনা, এবং টেক্সাসের স্থল-ভিত্তিক টেলিস্কোপ গুলো, পাশাপাশি স্পিটজার স্পেস টেলিস্কোপ, এই পরবর্তী পর্যবেক্ষণ পরিচালনা  করেছে ও কেপলার-১১বি এর অস্তিত্ব নিশ্চিত করেছে।  একটি কক্ষপথ অনুরণন শনাক্তকরণ করার মাধ্যমে কেপলার-১১বি ও কেপলার-১১সি এর অস্তিত্ব নির্দিষ্টভাবে নিশ্চিত করেছে। কেপলার-১১বি এর আবিষ্কারের ঘোষণা ২রা ফেব্রুয়ারি,২০১১ তারিখে জনসম্মুখে প্রকাশ করা হয়। এটাই প্রথম আবিষ্কৃত গ্রহমণ্ডল যার তিনের অধিক পরিক্রমণকারী গ্রহ রয়েছে, এবং এখন পর্যন্ত আবিষ্কৃত সবচেয়ে ঘন সন্নিবেশিত ও সমতল মন্ডল। কেপলার-১১ হচ্ছে আবিষ্কৃত দ্বিতীয় গ্রহমণ্ডল যার একাধিক পরিক্রমকারী গ্রহ রয়েছে , এবং কেপলার -৯ নক্ষত্রকেও টপকে গেছে যার কক্ষপথে নিশ্চিত ভাবে তিনটি গ্রহ (দুটি পরিক্রমনকারী) রয়েছে।
বীর্যসেচন
উদ্ভিদে নিষিক্ত করার প্রক্রিয়াকে পরাগযোগ হিসেবে উল্লেখ করা হয়। পরাগরেণুর উদ্ভিদের এক অংশ থেকে অপর অংশে স্থানান্তরের প্রক্রিয়াকে পরাগযোগ বলে।
কেপলার-১১বি
মাতৃ নক্ষত্র
কেপলার-১১ একটি সূর্য সদৃশ নক্ষত্র যা সিগনাস নক্ষত্রপুঞ্জে অবস্থিত,যার ভর ০.৯৫ (± ০.১) Msun এবং এর পরিধি ১.১ (± ০.১) Rsun. অন্য কথায়, কেপলার-১১ সূর্যের তুলনায় প্রায় ৫% কম ভর বিশিষ্ট এবং ১০% বেশি বিস্তৃত। নক্ষত্রটির ধাতবতা হচ্ছে ০ (± ০.১), যার অর্থ  তারকাটিতে আয়রন (এবং, সম্ভবতঃ, অন্যান্য উপাদানের) এর মাত্রা প্রায় সূর্যের মতই, ধাতবতা গ্রহ মণ্ডলের মধ্যে একটি গুরুত্বপূর্ণ ভূমিকা পালন করে, এবং উচ্চ ধাতবতা সম্পন্ন নক্ষত্রের কাছাকাছি গ্রহ থাকার সম্ভাবনা বেশি থাকে। এর কারণ সম্ভবত, উচ্চ ধাতবতা এই গ্যাসীয় দৈত্যকে  দ্রুত গ্রহ নির্মাণ এর জন্য প্রচুর উপাদান প্রদান করে থাকে।অথবা উচ্চ ধাতবতা গ্রহদের কে মাতৃ নক্ষত্র হতে বিচ্ছিন্ন করে দেয়, গ্রহকে শনাক্ত করা সহজ হয়।   নক্ষত্রটির কক্ষপথে আবিষ্কৃত আরও পাঁচটি গ্রহ রয়েছে: কেপলার-১১সি, কেপলার-১১ডি, কেপলার-১১ই, কেপলার-১১এফ, এবং কেপলার-১১জি । প্রথম পাঁচটি গ্রহগুলোর কক্ষপথ খুব সহজেই বুধ গ্রহের কক্ষপথে এটে যাবে, শুধু জি গ্রহটাই এর বাইরে থাকবে।
নক্ষত্রটির আপাত মান ১৪.২। এটা খুব অস্পষ্ট যা খালি চোখে পৃথিবী থেকে দৃশ্যমান নয়।
বৈশিষ্ট্য
left|thumb|200x200px|পৃথিবী, বৃহস্পতি তুলনায় কেপলার গ্রহগুলোর মধ্যে একটি তুলনামূলক বিশ্লেষণ এবং কেপলার-১১বি নিচে বাম দিকে লাল রঙে দেখানো হয়েছে। কেপলার-১১বি এর আনুমানিক ভর ৪.৩ পৃথিবীর ভর (Earth masses) এবং ১.৯৭ পৃথিবীর ব্যাসার্ধ (Earth radii), যা তাকে পৃথিবীর চেয়ে চারগুন ভর বিশিষ্ট ও দ্বিগুণ প্রশস্ততা দিয়েছে। কেপলার-১১বি ব্যাসার্ধ সম্পর্কে যতটুকু নিশ্চিত ভাবে জানা যায় (ব্যাসার্ধ আনুমানিক ১.৭৮ থেকে ২.১৬ পৃথিবীর ব্যাসার্ধ এর মধ্যে ), ভর সম্পর্কে যতটুকু নিশ্চিত ভাবে জানা যায় না, ভর আনুমানিক ২.৩ থেকে ৬.৫ পৃথিবীর ভর এর মধ্যে। এই ভর কেপলার-১১সি এর পরিক্রমন সময় এর পার্থক্য ব্যবহার করে নির্ধারিত হয়, এবং এটি তথ্যের মান এর উপর নির্ভরশীল। কেপলার-১১বি  তার মাতৃ নক্ষত্র কেপলার-১১ এর সবচেয়ে নিকটস্থ গ্রহ। আনুমানিক ঘনত্ব ৩.১ গ্রাম/সেমি৩কারণে, কেপলার-১১বি চাঁদের সাথে তুলনীয়, এবং সৌর জগতের গ্যাস দৈত্যদের তুলনায় উল্লেখযোগ্যভাবে ঘন কিন্তু শিলাময় গ্রহের তুলনায় কম ঘনত্বের। এর মাঝারি মানের ঘনত্বের কারণে এর গঠন পৃথিবীর মতো নয়,  এখনো কম সংখ্যক উপাদানই হিলিয়াম এর চেয়ে ভারি নয়।  গ্রহের কার্যকর তাপমাত্রা ৯০০ ক্যালভিন, এবং এই কারণে কেপলার -১১ সিস্টেমে আবিষ্কৃত গ্রহগুলোর মধ্যে সবচেয়ে উত্তপ্ত। কেপলার-১১বি, .০৯১ অস্ট্র দূরত্বে থেকে তার মাতৃ নক্ষত্রকে  প্রতি ১০.৩০৩৭৫ দিনে পরিক্রমন করে। এর তুলনায় বুধ গ্রহ,  .৩৮৭ অস্ট্র দূরত্ব থেকে প্রতি ৮৭.৯৭ দিনে সূর্যকে  পরিক্রমন করে।  কেপলার-১১বি এর নতি ৮৮.৫° এর মানে এটা কক্ষপথ সমতল থেকে সামান্য বিচ্যুত, কিন্তু এটা কেপলার-১১বি এর সাথে আবিষ্কৃত অন্য পাঁচটি গ্রহ থেকে বেশি।
কেপলার-১১বি এবং কেপলার-১১সি কক্ষপথে কেপলার-১১ এর সাথে একটি শক্তিশালী কক্ষপথের অনুরণন  রয়েছে, গ্রহগুলো মহাকর্ষীয় টানে কক্ষপথে স্থির থাকার সরল অনুপাত রয়েছে। কেপলার-১১বি এবং কেপলার-১১সি এর মধ্যে অনুরণন অনুপাত ৫:৪।
জাতীয় সড়ক ৫১২ (ভারত)
৫১২ নং জাতীয় সড়ক (ভারত) বা জাতীয় সড়ক ৫১২ হল ভারতের একটি জাতীয় সড়ক। এই জাতীয় সড়ক বা মহাসড়কটি ভারত সরকারের সংস্থা জাতীয় সড়ক কর্তৃক্ষপ এর অধীনস্থ। এই মহাসড়কটি পশ্চিমবঙ্গের মালদাহ জেলার গাজোল শহরে জাতীয় সড়ক ৩৪ থেকে উৎপন্ন হয়ে বাংলাদেশ সীমান্তে অবস্থিত হিলি স্থল বন্দর বা চেক পোস্ট পর্যন্ত গেছে। এই মহাসড়কটি মালদা জেলা ও দক্ষিণ দিনাজপুর জেলার অন্তর্গত। ৫১২ জাতীয় সড়কটি ৯৬ কিলোমিটার দীর্ঘ। জাতীয় মহাসড়ক কর্তৃপক্ষ ভারতের মহাসড়ক গুলির নতুন ভাবে নামকরণ পড় এই মহাসড়কটিকে জাতীয় সড়ক রূপে গ্রহণ করা হয়েছে। বর্তমানে এই জাতীয় সড়কটির সম্প্রসারনের কথা চলছে।
ওয়েলস আন্তর্জাতিক চলচ্চিত্র উৎসব
ওয়েলস আন্তর্জাতিক চলচ্চিত্র উৎসব (Wales International Film Festival) (ওয়েলসআইএফএফ) হল একটি চলচ্চিত্র উৎসব, যা ওয়েলসের নেথ শহরের গুইন হলে অনুষ্ঠিত হয়। এটি ইউরোস জোনস-ইভান্স ও সামিরা মোহাম্মদ আলী কর্তৃক ২০১৭ সালে প্রতিষ্ঠিত হয়েছিল।
তাহেরা কবির
তাহেরা কবির হলেন বাংলাদেশের একজন প্রখ্যাত সমাজকর্মী ও এনজিও ব্যক্তিত্ত্ব। সমাজকল্যাণে অনন্য সাধারণ অবদানের জন্য ১৯৭৮ সালে তাকে “সমাজসেবায় স্বাধীনতা পুরস্কার” প্রদান করা হয়।
কর্মজীবন
তিনি দরিদ্র ও ছিন্নমূল মানুষকে সেবা দানের জন্য “সামাজিক পুনরুদ্ধার সমিতি” নামীয় একটি এনজিও গড়ে তোলেন। এই এনজিওটির অধীনে অসহায়, এতীম ও পথশিশুদের জন্য ঢাকার মিরপুরে একটি আশ্রয়কেন্দ্র পরিচালিত হয়।
পুরস্কার ও সম্মননা
সমাজসেবায় অসাধারণ অবদানের জন্য ১৯৭৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
মাইকেল ফাসবেন্ডার
মাইকেল ফাসবেন্ডার (ইংরেজি: Michael Fassbender; জন্ম: ২ এপ্রিল, ১৯৭৭) হলেন জার্মানিতে জন্মগ্রহণকারী আইরিশ অভিনেতা। তার চলচ্চিত্রে অভিষেক হয় থ্রি হানড্রেড চলচ্চিত্রে অভিনয়ের মধ্য দিয়ে। হাঙ্গার (২০০৮) ছবিতে তার কাজের জন্য তিনি প্রথম পরিচিতি লাভ করেন এবং ব্রিটিশ ইন্ডিপেন্ডেন্ট ফিল্ম পুরস্কার লাভ করেন। তার পরবর্তী চলচ্চিত্রসমূহ হল ফিশ ট্যাংক (২০০৯), ইনগ্লোরিয়াস বাস্টার্ডস (২০০৯), জেন আইয়ার (২০১১), আ ডেঞ্জারাস মেথড (২০১১), প্রমিথিউস (২০১২) ও এর অনুবর্তী পর্ব অ্যালিয়েন: কভেনেন্ট (২০১৭)।
২০১১ সালে তিনি মার্ভেল কমিকসের এক্স-মেন: ফার্স্ট ক্লাস চলচ্চিত্রে ম্যাগনেটো চরিত্রে অভিনয় করেন এবং এক্স-মেন: ডেজ অব ফিউচার পাস্ট (২০১৪) ও এক্স-মেন: অ্যাপোক্যালিপ্‌স (২০১৬) চলচ্চিত্রে অভিনয় করেন। ২০১১ সালে তিনি শেম চলচ্চিত্রে একজন যৌনাসক্তের ভূমিকায় অভিনয় করে ভেনিস চলচ্চিত্র উৎসব থেকে শ্রেষ্ঠ অভিনেতা বিভাগে ভল্পি কাপ অর্জন করেন এবং গোল্ডেন গ্লোব পুরস্কার ও বাফটা পুরস্কারের মনোনয়ন লাভ করেন। ২০১৩ সালে টুয়েলভ ইয়ার্স আ স্লেইভ ছবিতে ক্রীতদাসদের মনিব এডউইন এপস চরিত্রে অভিনয় করেন সমাদৃত হন এবং তার প্রথম শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। এছাড়া তিনি রিডলি স্কট পরিচালিত দ্য কাউন্সেলর (২০১৩), ড্যানি বয়েল পরিচালিত স্টিভ জবস (২০১৫) ও ম্যাকবেথ (২০১৫) ছবিতে কাজ করেন। স্টিভ জবস ছবিতে তার ভূমিকার জন্য তিনি একাডেমি, গোল্ডেন গ্লোব, বাফটা ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।
২০১৭ সালে তিনি অভিনেত্রী আলিসিয়া ভিকান্দারের সাথে বিবাহবন্ধনে আবদ্ধ হন।
গগন নারং
গগন নারং (ਗਗਨ ਨਾਰੰਗ, गगन नारंग) হলেন একজন ভারতীয় শ্যুটার। তিনি মূলত এয়ার রাইফেল শ্যুটার। ওলিম্পিক গোল্ড কোয়েস্ট নামক একটি সংস্থা তার স্পনসর। তিনি ২০১২ লন্ডন অলিম্পিকে পদকজয়ী প্রথম ভারতীয়। তিনি পুরুষদের ১০ মিটার এয়ার রাইফেল ইভেন্টের একটি ব্রোঞ্জ পদক জিতেছেন। উক্ত ইভেন্টে তার স্কোর ৭০১.১।
পুরস্কার
২০১০ সালে গগন নারং পদ্মশ্রী সম্মান পান। ২০১০ সালেই রাজীব গান্ধী খেল রত্ন পুরস্কারের জন্য তার নাম মনোনীত হয়। এটি দেশের সর্বোচ্চ ক্রীড়া সম্মান। তৎকালীন রাষ্ট্রপতি প্রতিভা পাটিল তাকে ২০১১ সালের ২৯ আগস্ট এই পুরস্কার দেন।
বাশার আল-খাসাউনা
বাশার আল-খাসাউনা একজন জর্ডানীয় কূটনীতিবিদ, রাজনীতিবিদ এবং দ্য রয়েল হাশেমিত কোর্টে রাজা দ্বিতীয় আবদুল্লাহর যোগাযোগ ও সমন্বয় বিষয়ক উপদেষ্টা। তিনি ২০১৭ এবং ২০১৮ সালের মধ্যে আইনমন্ত্রী ছিলেন এবং ২০১৬ থেকে ২০১৭ খ্রিস্টাব্দের মধ্যে পররাষ্ট্রমন্ত্রী ছিলেন। আল-খাসাউনা জর্দানের রাষ্ট্রদূত হিসেবে মিশর, ফ্রান্স, কেনিয়া, ইথিওপিয়া, আফ্রিকান ইউনিয়ন, লীগ অব আরব স্টেটস, এবং ইউনেস্কোতে দায়িত্ব পালন করেন। তিনি পিস প্রোগ্রেস অ্যান্ড নেগোশিয়েশন্স ব্যুরো অব জর্দানের সমন্বয়ক জেনারেল এবং পরিচালক হিসেবে দায়িত্ব পালন করেন।
কাসীটাঁড় রেলওয়ে স্টেশন
কাসীটাঁড় রেলওয়ে স্টেশন হল ভারতীয় রেলের একটি ভূমিগত রেলওয়ে স্টেশন। এটি হাওড়া–দিল্লি প্রধান রেলপথের আসানসোল–পাটনা বিভাগের অন্তর্গত এবং পূর্ব রেলের দ্বারা পরিচালিত হয়। স্টেশনটি কাসীটাঁড় ও কাসীটাঁড়ের পার্শ্ববর্তী এলাকায় রেল পরিষেবা প্রদান করে। স্টেশনটিতে মোট ২ টি প্ল্যাটফর্ম রয়েছে। এই স্টেশনে প্রতিদিন ১০ টি ট্রেন যাত্রাবিরতি করে।
বৈদ্যুতীকরণ
রেলওয়ে স্টেশন ও রেলপথের বৈদ্যুতীকরণ ১৯৯৬-৯৭ সালে কারা হয়েছিল।
কান্সেপুর
কান্সেপুর (Kansepur) ভারতের হরিয়ানা রাজ্যের যমুনানগর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে কান্সেপুর শহরের জনসংখ্যা হল ১৪,৯৪৩ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে কান্সেপুর এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
কাতোনা
কাতোনা (স্থানীয় ভাষায় A Catùna) ইতালির রেজ্ঞিও কালাব্রিয়ার একটি শহুরে এলাকা।
কাঞ্চনমালা পাণ্ডে
পাণ্ডে এগারোটি আন্তর্জাতিক পদক জিতেছেন, তার মধ্যে আছে মেক্সিকোতে কমনওয়েলথ গেমসে অংশগ্রহণ ছাড়াও ২০১৭ সালের বিশ্ব চ্যাম্পিয়নশিপ, ২০০৬ অস্ট্রেলিয়ায়, মালয়েশিয়ায় ২০০৬ সালের এফইএসপিআইসি গেমস, চীনে ২০১০ প্যারা-এশীয় গেমস এবং অন্যান্য অনেক টুর্নামেন্ট। তিনি সর্বদা একটি জাতীয় এবং রাজ্য স্তরে স্বর্ণপদক বিজয়ী। তিনি নিজের সন্তান জন্মের পরে, জাতীয় চ্যাম্পিয়নশিপে তিনটি স্বর্ণ জিতে একটি অসাধারণ প্রত্যাবর্তন করেছেন এবং এশিয়ান প্যারা গেমস সহ আসন্ন জাতীয় ও আন্তর্জাতিক টুর্নামেন্টে অংশগ্রহণ করতে চেয়েছেন। তিনি ভারতীয় রিজার্ভ ব্যাঙ্কের প্রথম শ্রেণির অফিসার।
সম্মান ও পুরস্কার
সম্মাননা এবং পুরস্কার: কাঞ্চনমালাকে অসংখ্য পুরস্কারে ভূষিত করা হয়েছে, যার মধ্যে কয়েকটি হল:
১. এনসিপিইডিপি-মাইন্ডট্রি স্পেশাল জুরি হেলেন কেলার পুরস্কার ২০২১।
২. ২০১৮ সালের ৩রা ডিসেম্বর ভারতের উপরাষ্ট্রপতি শ্রী ভেঙ্কাইয়া নাইডুর হাত থেকে সেরা ক্রীড়া ব্যক্তি বিভাগে প্রতিবন্ধী ব্যক্তিদের জন্য জাতীয় পুরস্কার।
৩. শিপ্রা দাসের লেখা "দ্য লাইট উইদিন এ ডিফারেন্ট ভিশন অফ লাইফ" বইতে বিশিষ্ট স্থান পেয়েছেন,
৪. আই ওয়ে দ্বারা 'নজর ইয়া নজরিয়া' জাতীয় টেলি-সিরিয়াল এবং স্কোর ফাউন্ডেশনের 'ইয়ে হ্যায় রৌশনি কা কারভান' একটি জাতীয় রেডিও সিরিয়ালে স্থান পেয়েছেন।
৫. ২০১২ সালের ১০ই জানুয়ারি আইবিএসএ (ইন্ডিয়ান ব্লাইন্ড স্পোর্টস অ্যাসোসিয়েশন) নতুন দিল্লি কর্তৃক "অসামান্য ক্রীড়াবিদ বিশেষ পুরস্কার" প্রদান করা হয়েছে।
৬. ২০০৯ সালের ২৭শে অগাস্ট "অ্যাস্পায়ার ট্যালেন্ট অ্যাওয়ার্ড ২০০৯" -এ গুরগাঁওতে (নতুন দিল্লী) তৎকালীন মানবসম্পদ উন্নয়ন মন্ত্রী শ্রী কপিল সিবল কর্তৃক পুরস্কৃত করা হয়েছে।
৭. একলব্য ক্রীড়া পুরস্কার ২০০৮, সরকার কর্তৃক পুরস্কৃত। মহারাষ্ট্র রাজ্যের (মহারাষ্ট্রের গভর্নর শ্রী জামিরের হাতে) ২রা আগস্ট ২০০৯।
৮. ২০০৯ সালের ১৯শে জানুয়ারি, " নীলম কাঙ্গা পুরস্কার ২০০৯", উপ-মুখ্যমন্ত্রী শ্রী ছগান ভুজবল মুম্বাইতে প্রদান করেন।
৯. ২০০৬ সালের ২৯শে মার্চ, ক্রীড়া রত্ন পুরস্কার ২০০৬, অমরাবতী মিউনিসিপ্যাল কর্পোরেশনের কমিশনার দ্বারা পুরস্কৃত।
১০. আইশা জাগতিক কর্তৃত্বান মহিলা পুরস্কার ২০০৫, অল ইন্ডিয়া স্ত্রী হিত অ্যাসোসিয়েশন, মুম্বাই কর্তৃক পুরস্কৃত।
১১. ২০০৪ সালের মার্চে, 'পরখ সমাজ কল্যাণ সংস্থা, নাগপুর কর্তৃক 'পরখ খেল রত্ন পুরস্কার' প্রদান করা হয়।
শহীদ স্মৃতি মহিলা মহাবিদ্যালয়
শহীদ স্মৃতি মহিলা মহাবিদ্যালয় বাংলাদেশের খুলনা জেলার একটি উচ্চ শিক্ষাপ্রতিষ্ঠান। বাংলাদেশের স্বাধীনতা যুদ্ধ ও বাংলা ভাষা আন্দোলনের শহীদদের স্মৃতির প্রতি শ্রদ্ধা জানিয়ে এই প্রতিষ্ঠানটি স্থাপন করা হয়।
অবস্থান
ভদ্রা নদীর তীরে অবস্থিত এই শিক্ষাপ্রতিষ্ঠানটির অবস্থান বাংলাদেশের দক্ষিণ-পশ্চিমাঞ্চলের খুলনা বিভাগের খুলনা জেলার ডুমুরিয়া উপজেলা সদরে।
ইতিহাস
ডুমুরিয়া উপজেলার নারী শিক্ষা বিকাশের লক্ষ্যে ১৯৯৪ সালের ২৪ জুন তৎকালীন ডুমুরিয়ার স্থানীয় সামাজিক, সাংস্কৃতিক ও রাজনৈতিক সংগঠনের নেতৃবৃন্দের সহযোগিতায় এই কলেজটি প্রতিষ্ঠা লাভ করে।  প্রতিষ্ঠাকালীন অধ্যক্ষ শেখ মোয়াজ্জেম হোসেন ; সাংস্কৃতিক সংগঠক হারুন অর রশীদ খান কে সাথে নিয়ে এই কলেজের কার্যক্রম শুরু করেন। সমাজসেবক মোল্লা আবুল কাশেম কলেজটির প্রতিষ্ঠাতা সদস্য। কলেজটি ১৯৯৫ খ্রিষ্টাব্দে উচ্চ মাধ্যমিক ও ২০০০ সালে ডিগ্রি পর্যায়ে স্বীকৃতি লাভ করে।
শিক্ষা কার্যক্রম
প্রতিষ্ঠালগ্ন থেকে এ মহাবিদ্যালয়ে উচ্চ মাধ্যমিক পর্যায়ে - মানবিক, বাণিজ্য ও বিজ্ঞান শাখা খোলা হয় এবং শিক্ষার পাঠ্য বিষয় হিসাবে এতে সংযুক্ত হয় -বাংলা, ইংরেজি, ইতিহাস, ইসলামের ইতিহাস, অর্থনীতি, পৌরনীতি, যুক্তিবিদ্যা, সমাজকল্যাণ, মনোবিজ্ঞান, সংস্কৃত, ইসলামী শিক্ষা, ভূগোল, কৃষি শিক্ষা, পদার্থ, জীববিদ্যা, উচ্চতর গণিত ও বাণিজ্য বিভাগের সকল বিষয়। এছাড়া ডিগ্রি পর্যায়ে - মানবিক ও সামাজিক বিজ্ঞান শাখায়- ইতিহাস, ইসলামের ইতিহাস, অর্থনীতি, রাষ্ট্রবিজ্ঞান, দর্শন, ইসলামী শিক্ষা, ভূগোল, সংস্কৃত বিষয় রয়েছে। বর্তমানে মহিলা কলেজটিতে ছয় শতাধিক ছাত্রী অধ্যয়নরত রয়েছে।
ইতালির ধর্মবিশ্বাস
থাম্ব|অঞ্চল ভিত্তিক ইতালিতে ধর্মীয়তা ইতালির অধিকাংশ ব্যক্তি খ্রিস্টান এবং রোমান ক্যাথলিক মতে বিশ্বাসী। ইতালির রোমের ভ্যাটিকান সিটিতে খ্রিস্টধর্মের রোমান ক্যাথলিক অংশের সর্বোচ্চ ধর্মগুরু পোপ বাস করেন।
ইতালীয় গবেষণা কেন্দ্র ইউরিসপেসের ২০০৬ সালের জরিপ অনুযায়ী, ইতালীয় নাগরিকদের মধ্যে ৮৭.৭% জনগণ ক্যাথলিক, যার মধ্যে ৩৬.৮% নিজেদের ধর্ম পালনকারী হিসেবে স্বীকার করে। ইউরিসপেসের ২০১০ সালের জরিপে এই পরিমাণ কমে দাড়ায় যথাক্রমে ৭৬.৬% এবং ২৪.৪%। ২০১৬ সালে ইউরিসপেসের জরিপের ফলাফলে দেখা যায়, ইতালির ক্যাথলিকের সংখ্যা ৭১.১%, অর্থাৎ ২০১০ থেকে ৫.৫% কম, তবে ধর্ম পালনকারীর সংখ্যা বৃদ্ধি পেয়ে দাড়ায় ২৫.৪%। অন্য কয়েকটি সূত্রে বলা হয়েছে, ইতালিতে মুসলমান নাগরিক ২% এর কাছাকাছি।
নাগমা (বাংলাদেশী অভিনেত্রী)
নাগমা (c. ১৯৭৫ – ২৮ সেপ্টেম্বর ২০১৫) একজন বাংলাদেশি চলচ্চিত্র অভিনেত্রী ছিলেন। তিনি দেড় শতাধিক চলচ্চিত্রে অভিনয় করেছেন। তিনি খলচরিত্রে অভিনয়ের জন্য পরিচিত ছিলেন।
জীবনী
নাগমার আসল নাম সালমা আক্তার লিনা। তার অভিনীত প্রথম চলচ্চিত্র খুনের বদলা ১৯৯৪ সালে মুক্তি পেয়েছিল। এরপর, একে একে তার অভিনীত চলচ্চিত্রের সংখ্যা দেড়শ অতিক্রম করেন।
মেরি রায়
মেরি রায় (১৯৩৩ - ১ সেপ্টেম্বর ২০২২) ছিলেন একজন ভারতীয় শিক্ষাবিদ এবং নারী অধিকার কর্মী। নারীর অধিকার রক্ষায় তিনি জীবনের বেশিরভাগ সময়ই আইনি লড়াইয়ে ব্রতী ছিলেন। লিঙ্গ সমতা ও নারীর ক্ষমতায়নের জন্য তিনি সোচ্চার ছিলেন। তার আবেদনের ভিত্তিতে ভারতের সুপ্রিম কোর্ট ১৯৮৬ খ্রিস্টাব্দে সিরিয়ার খ্রিস্টান পরিবারগুলির পৈতৃক সম্পত্তিতে পুত্র ও কন্যাদের সমান উত্তরাধিকারের অধিকার প্রদান করে এক যুগান্তকারী রায় দেয়। ১৯৮৬ খ্রিস্টাব্দে কেরলের সিরিয়ান মালাবার নাসরানি সম্প্রদায়ের মধ্যে প্রচলিত লিঙ্গ পক্ষপাতমূলক উত্তরাধিকার আইনের বিরুদ্ধে মামলা করেন এবং এক দীর্ঘ আইনি প্রক্রিয়ার পর সুপ্রিম কোর্ট পৈতৃক সম্পত্তিতে ভাইবোনের সমানাধিকার নিশ্চিত করেছে। এর আগে পর্যন্ত, কেরলের সিরিয়ান খ্রিস্টান সম্প্রদায় ১৯১৬ খ্রিস্টাব্দের ট্রাভাঙ্কোর উত্তরাধিকার আইন এবং ১৯২১ খ্রিস্টাব্দের কোচিন উত্তরাধিকার আইনের বিধানগুলি চালু ছিল, যখন ভারতের অন্যত্র একই সম্প্রদায়ের জন্য ১৯২৫ খ্রিস্টাব্দের  ভারতীয় উত্তরাধিকার আইন কার্যকর ছিল।
মেরি কেরল রাজ্যের কোট্টায়াম শহরের কালাথিলপাডি শহরতলির পল্লীকুডম স্কুলের (পূর্বতন কর্পাস ক্রিস্টি হাই স্কুল) প্রতিষ্ঠাতা-পরিচালক ছিলেন।তার কন্যা ম্যান বুকার পুরস্কার বিজয়ী  লেখিকা অরুন্ধতী রায়।
ব্যক্তিগত জীবন
মেরি আইজ্যাকের জন্ম ১৯৩৩ খ্রিস্টাব্দের তৎকালীন ট্রাভাঙ্কোর রাজ পরিবার অন্তর্ভুক্ত অধুনা কেরল রাজ্যের কোট্টায়াম জেলার আয়মানাম গ্রামে। তার পিতা কীটতত্ত্ববিদ পিভি আইজ্যাক ও মাতা সুসি আইজ্যাকের চার সন্তানের সর্বকনিষ্ঠ ছিলেন মেরি আইজ্যাক। বড় ভাই জর্জ আইজ্যাকের সঙ্গে তার সম্পর্ক ভাল না থাকায় তিনি পিতার কাছে দিল্লিতে প্রতিপালিত হন এবং দিল্লির জেসাস অ্যান্ড মেরি  কনভেন্ট স্কুল ও পরে দিল্লির স্কুল অফ প্লানিং অ্যান্ড আর্কিটেকচারে পড়াশোনা করেন। এরপর মাদ্রাজ (বর্তমানে চেন্নাই) কুইনস মেরিজ কলেজ থেকে ডিগ্রি অর্জন করেন। পরে এক কোম্পানির সচিব হিসাবে কলকাতায় আসেন। এখানে তিনি শিলংয়ের এক চা-বাগানের বাঙালি হিন্দু ম্যানেজার রাজীব রায়কে বিবাহ করেন। পরবর্তীতে তাদের আপত্তিজনক বিবাহের কারণে বিচ্ছেদ হয়। তাদের দুই সন্তান (এক কন্যা ও এক পুত্র) ছিল। ১৯৯৭ খ্রিস্টাব্দে ম্যান বুকার পুরস্কার জয়ী  দ্য গড অব স্মল থিংসের লেখিকা অরুন্ধতী রায় তার কন্যা। অরুন্ধতী রায়ের উপন্যাসে "আম্মু"-র চরিত্রটি তার মা মেরির উপর ভিত্তি করে রচিত হয়েছে। তার মাও এক সাক্ষাৎকারে নিশ্চিত করেছেন যে, তার মেয়ের লেখা চরিত্রের সাথে খুব মিল আছে, তবে তিনি কখনই নিম্ন বর্ণের লোকের সাথে জড়িত ছিলেন না - যেমনটি উপন্যাসে উল্লেখিত হয়েছে।
আদালতের বিচার্য বিষয়
পরবর্তীতে মামলাটি ভারতের সুপ্রিম কোর্টে নেওয়া হলে, বিচারপতি পি এন ভগবতী এবং বিচারপতি আরএস পাঠকের নেতৃত্বে গঠিত বেঞ্চ মামলাটির শুনানি করে এবং ১৯৮৬ খ্রিস্টাব্দে মেরি রায়ের পক্ষে কোর্ট  যুগান্তকারী  রায় প্রদান করে। রায়ের পক্ষে লিঙ্গ সমতার বিষয়ে ভারতের সংবিধানের ১৪ নম্বর অনুচ্ছেদের লঙ্ঘনের উল্লেখ ছিল না। পরিবর্তে, রায়টিতে  পার্ট বি স্টেটস (আইন) অ্যাক্ট, ১৯৫১ উল্লেখসহ (যার দ্বারা দেশীয় রাজ্যগুলি ভারতে অন্তর্ভুক্ত হয়) ১৯৫১ খ্রিস্টাব্দের ট্রাভাঙ্কোর খ্রিস্টান উত্তরাধিকার আইন প্রযোজ্য নয় এবং এটিকে বাতিল বল গণ্য করা হয়েছিল। এরপর বিভিন্ন মহলের বিরোধসহ বহু আইনি জটিলতা দূর করতে নারী অধিকার কর্মী আইনজীবি ইন্দিরা জয়সিং মেরি রায়ের প্রতিনিধিত্ব করেন।
মেরি রায় মামলায় জয়ী হলেও আইনি জটিলতায় তিনি  সম্পত্তিতে প্রবেশাধিকার পাননি কারণ একটি জেলা আদালত রায় দিয়েছিল যে সম্পত্তির বিভাজন সম্ভব নয়। অতঃপর তিনি কেরল হাইকোর্টের দ্বারস্থ হন ১৯৯৪ খ্রিস্টাব্দের নিম্ন আদালতের রায় বাতিল করার জন্য এবং তিনি জয়ী হন। ২০০০ খ্রিস্টাব্দে তার মায়ের মৃত্যুর পর, তিনি চূড়ান্ত ডিক্রির জন্য কোট্টায়াম সাব-কোর্টে যান। মামলাটি আট বছর চলার পর ২০০৯ খ্রিস্টাব্দে ডিগ্রি কার্যকরী করার আবেদন করেন এবং অবশেষে ২০১০  সালে তিনি সম্পত্তিটি লাভ করেন। এটি উল্লেখ করা হয়েছে যে সম্পত্তিতে তার অংশ ছিল 2 কোটি, একটি পরিমাণ যা তিনি দাতব্য করার জন্য রেখেছিলেন।
অন্যান্য উদ্যোগ
মেরি রায় কেরল রাজ্যের কোট্টায়াম শহরের কাছে  কালাথিলপাডি নামক শহরতলি এলাকায়  ১৯৬৭ খ্রিস্টাব্দে পল্লীকুডম (পূর্বতন- কর্পাস ক্রিস্টি হাই স্কুল) স্কুল প্রতিষ্ঠা করেন
জীবনাবসান
মেরি রায় ২০২২ খ্রিস্টাব্দের ১ সেপ্টেম্বর বৃহস্পতিবার কোট্টায়ামের শহরতলির বাড়িতে বার্ধক্যজনিত কারণে পরলোক গমন করেন।
রামকৃষ্ণ মিশন সমুদ্র সৈকত
রামকৃষ্ণ মিশন সমুদ্র সৈকত বা আর কে বিচ (ইংরাজি: Ramakrishna Mission Beach) অন্ধ্রপ্রদেশের বিশাখাপত্তনমের একটি জনপ্রিয় সমুদ্র সৈকত। সমুদ্র সৈকতের কাছেই অবস্থিত রামকৃষ্ণ মিশন আশ্রমের নাম থেকে এর এই নামকরণ। এই সমুদ্রতটটি এনআরএস কুরসূলা সাবমেরিন মিউজিয়ামের জন্য বিশেষ পরিচিত, যেখানে স্করপিয়ন গোত্রের সাবমেরিন রাখা হয়।
স্থানের বর্ণনা
রামকৃষ্ণ মিশন সমুদ্র সৈকত বিশাখাপত্তনমের একটি জনপ্রিয় সমুদ্র সৈকত ও পর্যটন কেন্দ্র। বহু সংখ্যক মানুষ এখানে ঘুরতে আসে। এখানে এসে প্রায় সকলেই সাঁতার কাটে, রৌদ্র উপভোগ করে, ভলিবল খেলে। সেখানকার কালি মন্দির, বিশাখা মিউজিয়াম ও রাস্তার পাশের বিভিন্ন রেস্তরাঁ এক বিশেষ আকর্ষণ।
এখানকার এক বিশেষ আকর্ষণ হল এনআরএস কুরসূলা সাবমেরিন মিউজিয়াম, যেখানে সাধারণ মানুষকে দেখাবার জন্য সাবমেরিন রাখা হয়। এটি সমুদ্রতটের কাছেই অবস্থিত।
এই সমুদ্রতটকে আরো আকর্ষণীয় করে তুলতে এখানকার প্রশাসক বিভিন্ন পদক্ষেপ গ্রহণ করেছেন। গ্রেটার বিশাখাপত্তনম মিউনিসিপাল কর্পরেশন (GVMC) ও বিশাখাপত্তমন আরবান ডেভেলপমেন্ট অথরিটি (VUDA) একসঙ্গে এই কাজে সাহায্য করছে।
রংপুর-১৮
রংপুর-১৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি রংপুর জেলায় অবস্থিত জাতীয় সংসদের আসন ছিল।
ইতিহাস
রংপুর-১৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
চলো পটল তুলি
চলো পটল তুলি অরিন্দম গাঙ্গুলী পরিচালিত ২০২০ সালের বাংলা ভাষার একটি হাস্যরাত্মক নাটকীয় চলচ্চিত্র। প্যাস্টেল এন্টারটেনমেন্টের ব্যানারে ছবিটি প্রযোজনা করেছেন শানোলি মজুমদার। ছবিটি শিবরাম চক্রবর্তীর "অশ্বথামা হতো ইতি" গল্পের উপর নির্মিত এবং জনপ্রিয় একটি বাংলা মঞ্চনাটক থেকে অনুপ্রাণিত।
সুইজারল্যান্ডের ধর্মবিশ্বাস
সুইজারল্যান্ডের বেশীরভাগ লোক খ্রিস্টান ধর্মাবলম্বী (৯৫%), যাদের অর্ধেক প্রোটেস্ট্যান্ট এবং অর্ধেক ক্যাথলিক। এছাড়া এখানে বেশ কিছু ইহুদি ও মুসলিম (প্রায় ৫%) রয়েছেন। তবে এখানে ধর্ম পালনকারীর সংখ্যা অনেক কম। ঘণ্টায় ঘণ্টায় গীর্জার ঘণ্টাধ্বনি ছাড়া ধর্ম পালনের আর তেমন কোন উদাহরণ এখানে তেমন দেখা যায় না। তার পরও ইউরোপের অন্যান্য দেশের তুলনায় এদেশটিকে ধর্মীয়ভাবে অনেক বেশি রক্ষণশীল মনে করা হয়।